บลจ.บัวหลวงขายกองทุนใหม่ลงทุน6เดือน
บลจ.บัวหลวงเปิดตัวกองทุนใหม่ เน้นลงทุนในตราสารหนี้ภาครัฐ สถาบันการเงินและภาคเอกชนในประเทศ เปิดขาย 5-11 ต.ค.
4 ต.ค. 2553

บลจ.บัวหลวงเปิดตัวกองทุนใหม่ เน้นลงทุนในตราสารหนี้ภาครัฐ สถาบันการเงินและภาคเอกชนในประเทศ เปิดขาย 5-11 ต.ค.
บริษัทหลักทรัพย์จัดการกองทุน (บลจ.) บัวหลวง แจ้งว่า บริษัทจะเสนอขาย กองทุนใหม่ “บัวหลวงธนสิน 2/10” เน้นลงทุนในตราสารหนี้ภาครัฐ สถาบันการเงินและภาคเอกชนในประเทศ IPO 5 - 11 ต.ค. 53 นี้
กองทุนรวมบัวหลวงธนสิน 2/10 (BSIN 2/10) อายุประมาณ 6 เดือน ขนาดโครงการ 1,000 ล้านบาท เน้นลงทุนในตราสารหนี้ภาครัฐ สถาบันการเงินและภาคเอกชนในประเทศ
ทั้งนี้ กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน